R A T I 0. 265 



praediti essent et auxiliis imperfectissimis uterentur , eventus raro conatibus 

 eorum favere poterat. Haec vero rerum conditio non semper immutata 

 mansit : instauratis enim disciplinis post umbras , quae per secula medii 

 aevi totum fere orbem terrarum excultum cooperuerant , etiam medicinae 

 novum lumen apparuit, neque chirurgi beneficii renatarum litterarum ex- 

 pertes fuerunt. Quum enim , anatomia emendatiore duce , meliora didicis' 

 sent , suaeque arti crudelitatis speciem ademissent , mox manifestum factum 

 est multum interesse mulieribus , auxilium eorum saepius invocare ; quo facto 

 viri non modo scientiam suam augere, sed etiam auxilia, quibus uteban- 

 tur , emendare , eaque parturientibus magis magisque utilia reddere poterant. 



Chirurgi autem illi , qui praesertim id agebant ut artem suam ad usum 

 parturientium converterent , obstetricatores vocati sunt. — Diu autem con- 

 suetudo vigebat , omnibus in partu prospere cedentibus , curam parturien- 

 tium mulieribus credendi : ad partum vero difRciliorem obstetricatores illi 

 arcescebantur. Longum est indicare quanto detrimento haec consuetude 

 arti nostrae fuerit. Hoc modo nobis adjicere Uceat ; artem tunc demum 

 beneficium generis humani exstitisse, quum, viris etiam ad partum felicem 

 vocatis , aditus patefactus sit , quo hanc functionem ab omni parte quam 

 optime cognoscere possent. 



Accuratior virium , quibus partus peragitur , cognitio , accuratior etiam 

 scientia , quam de partus difficilioris causis sibi comparare potuerunt ob- 

 stetricatores, suspicionem injecit, praeter auxilia mechanic! generis, in 

 quibus fere omnis chii'urgorum obstetricantium spes sita erat , alia saepe 

 requiri , quae ad forum medicinae , sic dictae intemae , pertinent ; quo facto 

 homines eo adducerentur necesse erat, ut existimarent praxin obstetriciam , 

 ad quam rite exercendam magna scientiae et dexteritatis copia requiritur , 

 illis modo committi licere , qui idonei viderentur ut omnibus uterentur 

 auxiliis , quae studio medicinae , quo latissimo gaudet ambitu , percipiuntur , 

 quique didicissent ilia ad parturientium ciuram adhibere. 



Ne tamen credatis A. A. H. H. improbandam esse consuetudinem, qua 

 factum est , ut etiam nostro tempore artis obstetriciae pars quaedam , quae 

 scil. versatur in curandis feminis , quum vires matemae ad partum suffi- 

 ciunt , mulierum manibus mandetur. Causae , quae effecerunt ut antiquis- 

 sirais temporibus , viris prorsus exclusis , ad eam rem adhiberentur , et per 



34 



